b'\n_START_ARTICLE_\nLudvik Novak (salezijanski duhovnik)\n_START_SECTION_\n\xc5\xbdivljenje\n_START_PARAGRAPH_\nNi\xc5\xbejo gimnazijo je obiskoval v Ver\xc5\xbeeju (salezijanski zavod), vi\xc5\xa1jo pa na Radni in na Rakovniku v Ljubljani. Med letoma 1927 in 1929 je opravljal voja\xc5\xa1ko dol\xc5\xbenost. Nato je od leta 1930 do 1934 \xc5\xa1tudiral bogoslovje. 8. julija 1934 je v ljubljanski stolnici prejel ma\xc5\xa1ni\xc5\xa1ko posve\xc4\x8denje, novoma\xc5\xa1no slovesnost je zaradi italijanske okupacije opravil na Rakovniku v Ljubljani. _NEWLINE_Najprej je slu\xc5\xbeboval na Radni pri Sevnici (1934 - 1937), nato v mladinskem domu na Kodeljevem v Ljubljani. _NEWLINE_Leta 1943 so ga zajeli partizani, prijel naj bi ga aktivist Rado Pi\xc5\xa1ot - Sokol. Ta naj bi ga privedel pred politkomisarja Leona Klemen\xc4\x8di\xc4\x8da, nato je bil po zasli\xc5\xa1anju zaprt v hlevu \xc2\xbbpri Papovih\xc2\xab\xc2\xa0(hi\xc5\xa1na \xc5\xa1tevilka 15). Gospodar je obvestil takratnega \xc5\xbeupnijskega upravitelja v Kozjanah Franca Koritnika, a so se nato partizani z ujetnikom umaknili. Ustreljen naj bi bil 17. novembra v Pade\xc5\xbeu pod Vrem\xc5\xa1\xc4\x8dico in ga tam zakopali na travniku. Pozneje so doma\xc4\x8di njegovo truplo skrivaj prenesli v Vreme.'